L 16/2
EL
Επίσημη Εφημερίδα της Ευρωπαϊκής Ένωσης
18.1.2023
(5)
Στην Ένωση πραγματοποιούνται τακτικά αεροβατικές εκδηλώσεις με περιστέρια.
Αυτές συνίστανται στη συγκέντρωση περιστεριών που μπορούν να προέρχονται από περισσότερα του ενός κράτη μέλη και μεταφέρονται μέσα σε κλωβούς, από τους κατόχους τους, από τις εγκαταστάσεις καταγωγής όπου συνήθως φυλάσσονται στον τόπο της εκδήλωσης.
Τα πτηνά απελευθερώνονται εκεί για πτητικές επιδείξεις πριν επιστρέψουν στους κλωβούς τους, μέσα στους οποίους μεταφέρονται ξανά στην εγκατάσταση καταγωγής τους.
Κατά συνέπεια, οι εκδηλώσεις αυτές μπορούν να θεωρηθούν επιδείξεις, ισοδύναμες με εκείνες που διοργανώνονται για τα αρπακτικά πτηνά.
Ως εκ τούτου, το άρθρο 67 θα πρέπει να τροποποιηθεί ώστε να επεκταθούν οι απαιτήσεις για τις κυνηγετικές επιδείξεις αρπακτικών πτηνών σε όλους τους ισοδύναμους τύπους επιδείξεων και να προσδιοριστούν οι όροι που αφορούν τις μετακινήσεις από και προς τέτοιες εκδηλώσεις.
(6)
Επιπλέον, σύμφωνα με το άρθρο 71 του κατ’ εξουσιοδότηση κανονισμού (ΕΕ) 2020/688 οι υπεύθυνοι επιχειρήσεων οφείλουν να μετακινούν πτηνά σε αιχμαλωσία προς άλλο κράτος μέλος μόνον εφόσον αυτά συνοδεύονται από πιστοποιητικό υγείας των ζώων το οποίο έχει εκδοθεί από την αρμόδια αρχή του κράτους μέλους καταγωγής.
Το άρθρο αυτό προβλέπει επίσης ορισμένες παρεκκλίσεις από την υποχρέωση αυτή.
Λαμβανομένων υπόψη των τροποποιήσεων που επήλθαν στο άρθρο 67, είναι αναγκαίο να ληφθούν υπόψη οι εν λόγω αλλαγές στις παρεκκλίσεις που προβλέπονται στις παραγράφους 2 και 3 του άρθρου 71.
Επομένως, το άρθρο 71 θα πρέπει να τροποποιηθεί αναλόγως.
(7)
Το άρθρο 81 παράγραφος 2 του κατ’ εξουσιοδότηση κανονισμού (ΕΕ) 2020/688 καθορίζει τις λεπτομέρειες σχετικά με το περιεχόμενο του πιστοποιητικού υγείας των ζώων για τα εν λόγω πτηνά σε αιχμαλωσία.
Λαμβανομένης υπόψη της δυνατότητας που εισάγεται στο άρθρο 67 με τον παρόντα κανονισμό για τη μετακίνηση πτηνών σε αιχμαλωσία που συγκεντρώνονται σε μία και μόνη καταχωρισμένη εγκατάσταση που βρίσκεται στο κράτος μέλος καταγωγής, είναι σκόπιμο να προσδιοριστούν οι απαιτήσεις που θα πρέπει να πληρούνται στη συγκεκριμένη περίπτωση.
Επομένως το άρθρο 81 παράγραφος 2 πρέπει να τροποποιηθεί αναλόγως.
(8)
Το άρθρο 91 του κατ’ εξουσιοδότηση κανονισμού (ΕΕ) 2020/688 περιγράφει λεπτομερώς την ευθύνη της αρμόδιας αρχής για την πιστοποίηση της υγείας των ζώων και οι ειδικές διατάξεις σχετικά με τα πτηνά σε αιχμαλωσία καθορίζονται στην παράγραφο 1 στοιχείο ε) του εν λόγω άρθρου.
Είναι σκόπιμο να συμπληρωθούν οι εν λόγω διατάξεις προκειμένου να προβλεφθούν οι έλεγχοι ταυτότητας και οι φυσικοί έλεγχοι, καθώς και οι έλεγχοι εγγράφων που πρέπει να διενεργούνται όταν πτηνά σε αιχμαλωσία που προορίζονται για επίδειξη σε άλλο κράτος μέλος συγκεντρώνονται και φυλάσσονται προσωρινά σε εγκατάσταση για σκοπούς πιστοποίησης.
Συνεπώς, το άρθρο 91 θα πρέπει να τροποποιηθεί αναλόγως.
(9)
Επομένως, ο κανονισμός (ΕΕ) 2020/688 θα πρέπει να τροποποιηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1 Ο κατ’ εξουσιοδότηση κανονισμός (ΕΕ) 2020/688 τροποποιείται ως εξής: 1) Το άρθρο 67 αντικαθίσταται από το ακόλουθο κείμενο: «Άρθρο 67 Απαιτήσεις για τις μετακινήσεις πτηνών σε αιχμαλωσία που προορίζονται για επίδειξη 1.
Οι υπεύθυνοι επιχειρήσεων μετακινούν πτηνά σε αιχμαλωσία προς επίδειξη σε άλλο κράτος μέλος μόνον εφόσον τα ζώα πληρούν τους όρους που καθορίζονται στο άρθρο 59. 2.
Πριν από τη μετακίνηση προς επίδειξη σε άλλο κράτος μέλος, οι υπεύθυνοι επιχειρήσεων σε ένα κράτος μέλος μπορούν να συγκεντρώνουν πτηνά σε αιχμαλωσία σε μία καταχωρισμένη εγκατάσταση που βρίσκεται στο ίδιο κράτος μέλος, υπό τους ακόλουθους όρους: α) τα πτηνά σε αιχμαλωσία παραμένουν στην εν λόγω εγκατάσταση για μέγιστη περίοδο 12 ωρών· β) κατά τη στιγμή της συγκέντρωσης, η εγκατάσταση διατηρεί μόνο πτηνά σε αιχμαλωσία που προορίζονται για τη σχετική επίδειξη· γ) όλα τα πτηνά σε αιχμαλωσία που συγκεντρώνονται στην εγκατάσταση προέρχονται απευθείας από καταχωρισμένες ή εγκεκριμένες εγκαταστάσεις στις οποίες διατηρούνται συνεχώς και στις οποίες πληρούν τους όρους που ορίζονται στο άρθρο 59.